APSTIPRINĀTS

Ar Rīgas valstspilsētas pašvaldības Pilsētas attīstības departamenta

2025.gada 29.septembra rīkojumu Nr.DA-25-74-rs

Eiropas Komisijas vides un klimata pasākumu programmas LIFE līdzfinansētā projekta “Adaptīva sabiedrībā balstīta bioloģiskās daudzveidības pārvaldība pilsētu teritorijās, lai uzlabotu ekosistēmu savienojamību un veselību”, projekta Nr*.* 101074453 – LIFE21-NAT-EE-urbanLIFEcircles (urbanLIFEcircles) (PVM ID APS1132”) ietvaros īstenotās aktivitātes

*„9.4. Finansiāls atbalsts trešajām pusēm”*

**Konkursa**

**"Par finanšu atbalsta piešķiršanu bioloģiskās daudzveidības uzlabošanai" nolikums**

****

**I. Vispārīgie noteikumi**

1. Konkursu "Par finanšu atbalsta piešķiršanu bioloģiskās daudzveidības uzlabošanai" (turpmāk - Konkurss) izsludina saskaņā ar Rīgas domes 20.08.2025. saistošajiem noteikumiem Nr.RD-25-3-sn “Par finanšu atbalsta piešķiršanu bioloģiskās daudzveidības uzlabošanai ” (turpmāk – Saistošie noteikumi).
2. Konkursa nolikumā (turpmāk – Nolikums) lietotie termini atbilst Saistošajos noteikumos lietotiem terminiem.
3. Konkursu organizē Rīgas valstspilsētas pašvaldības Pilsētas attīstības departaments (turpmāk – Departaments).
4. Departamenta izveidota komisija (turpmāk – Komisija), kuras sastāvu apstiprina ar Departamenta direktora rīkojumu, vērtē Konkursam iesniegtos pieteikumus un pieņem lēmumu par atbalsta piešķiršanu un atbalsta apmēru vai atteikumu piešķirt atbalstu.
5. Konkursu rīko, īstenojot Eiropas Komisijas vides un klimata pasākumu programmas LIFE līdzfinansēto projektu “Adaptīva sabiedrībā balstīta bioloģiskās daudzveidības pārvaldība pilsētu teritorijās, lai uzlabotu ekosistēmu savienojamību un veselību” (turpmāk – Projekts). Finansējumu konkursam piešķir saskaņā ar 2022. gada 25. augusta Granta līgumā Nr. 101074453 – LIFE21-NAT-EE-urbanLIFEcircles (*9.4. Finansiāls atbalsts trešajām pusēm*”) aktivitātei pieejamo finansējumu.
6. Konkursa pretendents ir fiziska persona (turpmāk – Pretendents), kas ir zemes īpašuma ar dārzu (turpmāk – Dārzs) īpašnieks vai tiesiskais valdītājs un kurai nav nekustamā īpašuma nodokļa parāda vai citu neizpildītu saistību ar Pašvaldību.
7. Konkursa mērķis ir iesaistot sabiedrību, veicināt klimata pārmaiņu mazināšanu un uzlabot pilsētas bioloģisko daudzveidību, aicinot ieviest efektīvas un vienkāršas bioloģiskās daudzveidības saglabāšanā balstītas apsaimniekošanas metodes, sekmējot atbildīgu un dabai draudzīgu dārzu kopšanas metožu izvēli Pašvaldības administratīvajā teritorijā.
8. Konkursa aktivitātes īstenojamas Pašvaldības administratīvajā teritorijā.
9. Departaments, atbilstoši Nolikumā noteiktajām aktivitātēm ir sagatavojis Informatīvu materiālu un ieteikumus darbu veikšanai, kas ir pieejami Departamenta mājas lapā [www.rdpad.lv](https://www.rdpad.lv).
10. Departaments pēc konkursa izsludināšanas aicinās potenciālos pieteikuma iesniedzējus uz semināru, kurā tiks pieaicināti eksperti, kas sniegs nepieciešamās konsultācijas aktivitāšu īstenošanai.
11. Pretendents var vienoties ar Projekta ekspertiem par bezmaksas konsultācijas sniegšanu Dārzā, iesakot labākos risinājumus un ieteikumus aktivitāšu izvēlei.

**II. Pretendentam noteiktās prasības un atbalsta apmērs**

1. Konkursa Pretendents atbilst sekojošām prasībām:
	1. fiziska persona, kura sasniegusi vismaz 18 gadu vecumu un kuras īpašumā vai valdījumā ir zemes īpašums ar Dārzu;
	2. fiziskai personai nav nekustamā īpašuma nodokļa parāda vai citu neizpildītu saistību ar Pašvaldību;
	3. zemes īpašums, kurā plānots realizēt Konkursa aktivitātes atrodas Pašvaldības administratīvajā teritorijā.
2. Atbalsta saņēmējs vismaz nākamos piecus gadus no atbalsta saņemšanas brīža veicina bioloģisko daudzveidību Dārzā, sekmējot Konkursa ievaros īstenoto aktivitāšu uzturēšanu, Dārza apsaimniekošanā saglabājot drošu no ķīmiskajiem mēslojumiem un pesticīdiem, tīru vidi, pielāgojot Dārza pļaušanas intensitāti bioloģiskajai daudzveidībai, kā arī veicinot invazīvo sugu izskaušanu un kontroli*.*
3. Pretendents pēc nepieciešamības, apņemas veikt nepieciešamos saskaņojumus aktivitāšu īstenošanai ar valstspilsētas pašvaldības iestādēm.
4. Lai Konkursa ietvaros saņemtu finanšu atbalstu (turpmāk – Atbalsts), ir jāizvēlas un jāīsteno vismaz viena aktivitāte no obligāti īstenojamām aktivitātēm un vismaz trīs citas aktivitātes:
	1. obligāti īstenojamās aktivitātes:
		1. **stādīšana bioloģiskajai daudzveidībai** – dabiskas pļavas izveide ar vietējām augu sugām kopējā teritorijā ne mazākā kā 5 m² platībā, kas var sastāvēt no vairākiem atsevišķiem gabaliem;
		2. **ūdens elementu izveide bioloģiskajai daudzveidībai**:
			1. mazas ūdenstilpes izveide ne mazāk kā 3 m² platībā, dziļāko vietu paredzot 60-100 cm ar lēzeniem krastiem, iekļaujot ūdens un krasta augus;
			2. lietusdārza vai mitrāja izveide;
			3. esošas ūdenstilpes atjaunošana;
	2. citas aktivitātes:
		1. **stādīšana bioloģiskajai daudzveidībai**:
			1. nektāru bagātu koku un krūmu stādīšana, vēlams vismaz piecas dažādas sugas;
			2. vietējo apputeksnētājiem draudzīgu lakstaugu stādīšana, vēlams vismaz 10 dažādas sugas;
		2. **savvaļas dzīvotņu, mājvietu izveide un saglabāšana:**
			1. dažādu putnu sugu ligzdošanas būrīšu izgatavošana un uzstādīšana;
			2. kukaiņu dzīvotņu izveide un uzstādīšana;
			3. sikspārņu būrīšu izgatavošana un uzstādīšana;
		3. **augsnes un zemes apsaimniekošana** bioloģiskās daudzveidības veicināšanai – kompostēšanas vietas izveide un uzturēšana.
5. Konkursa īstenošanai pieejamā kopējā atbalsta summa ir 33 000,00 EUR (trīsdesmit trīs tūkstoši eiro).
6. Maksimālais Atbalsta apmērs vienā Dārzā ir 1 500,00 EUR (viens tūkstotis pieci simti eiro), ievērojot Saistošo noteikumu 7. punktā noteikto attiecināmo izmaksu sadalījumu:
	1. Saistošo noteikumu 12. punktā noteiktajām obligāti īstenojamām aktivitātēm ne vairāk kā 750 *euro*;
	2. Saistošo noteikumu 13. punktā noteiktajām citām aktivitātēm ne vairāk kā 750 *euro*.
7. Maksimāli pieļaujamā atbalsta intensitāte ir 100% no Konkursa nolikumā norādītajiem atbalstāmo izmaksu limitiem.
8. Atbalsta izmaksa tiks veikta pēc visu Konkursa pieteikumā norādīto un lēmumā par Atbalsta piešķiršanu apstiprināto aktivitāšu īstenošanas dabā, atbilstoši līgumam par atbalsta piešķiršanu (turpmāk – Līgums) (4. pielikums), un gala pārskata Atskaitei par aktivitāšu īstenošanu un sasniegtajiem rezultātiem (5.pielikums)
9. Atbalstu nepiešķir par aktivitātēm, kuras Pretendents ir sācis īstenot pirms Līguma par Atbalsta piešķiršanu noslēgšanas.
10. Pretendents Konkursā var iesniegt vienu pieteikumu.
11. Konkursa pieteikumā norādītajai Dārza pārveides idejai jāatbilst Konkursa mērķim un jāparedz Saistošajos noteikumos noteiktās aktivitātes.

**III. Konkursa izsludināšana un prasības Konkursa pieteikumam**

1. Departaments izsludina Konkursu, publicējot informāciju tīmekļvietnē [www.riga.lv](http://www.riga.lv) un tīmekļvietnē [www.rdpad.lv](http://www.rdpad.lv).
2. Paziņojumā par Konkursa izsludināšanu norāda:
	1. Konkursa pieteikuma iesniegšanas vietu;
	2. Konkursa pieteikuma iesniegšanas termiņu;
	3. kontaktinformāciju jautājumu un neskaidrību gadījumā;
	4. saiti uz Nolikumu un Saistošajiem noteikumiem.
3. Konkursa Pretendents iesniedz pieteikumu elektroniska dokumenta veidā, kas parakstīts ar drošu elektronisko parakstu, atbilstoši “Elektronisko dokumentu likums” un satur laika zīmogu, to sūtot uz Departamenta elektroniskā pasta adresi pad@riga.lv vai oficiālo e-adresi.
4. E-pasta tematā norāda “Pieteikums konkursam par finanšu atbalsta piešķiršanu bioloģiskās daudzveidības uzlabošanai”.
5. Pieteikumu iesniedz līdz 2025. gada 3. novembrim plkst.23:59:59 (pēc Latvijas laika). Par iesniegtu pieteikums tiek uzskatīts tā saņemšanas, nevis nosūtīšanas brīdī.
6. Pieteikumi, kas tiks saņemti pēc Nolikuma 27. punktā noteiktā termiņa vai citā veidā tiks izslēgti no tālākas vērtēšanas.
7. Piesakoties Konkursam, Pretendents iesniedz šādus dokumentus:
	1. aizpildītu un elektroniski parakstītu Konkursa pieteikumu (Nolikuma 1. pielikums) ar aprakstu par esošo situāciju Dārzā (klāt pievienot esošā Dārza fotogrāfijas), atbilstoši mērķim Dārza izmaiņu idejas detalizētu aprakstu, ieviešot Nolikumā noteiktās aktivitātes, iespēju robežās klāt pievienojot vizuālos attēlojumus (skice, zīmējums, shēma, plāns vai cits vizuāls materiāls). Detalizēti uzskaitīt visus plānotos darbus, iekļaujot informāciju par aktivitāšu īstenošanai nepieciešamo materiālu, rīku, sēklu vai stādu aprakstu un paredzamās izmaksas atbilstoši Nolikuma 2. pielikumā noteiktajiem Atbalsta limitiem aktivitātēm;
	2. zemes īpašuma vai tiesiskā valdījuma apliecinošus dokumentus un gadījumā, ja fizisko personu pārstāv cita persona, tad pārstāvību noformē ar notariāli apliecinātu pilnvaru;
	3. apliecinājumu par nekustamā īpašuma nodokļa parāda vai citu neizpildītu saistību ar Pašvaldību neesamību.
8. Konkursa pieteikumi tiks izskatīti un vērtēti atbilstoši vērtēšanas kritērijiem (3. pielikums). Pieteikumi, kas atbildīs Nolikuma nosacījumiem un iegūs visvairāk punktu, pretendēs uz Atbalstu pieejamā kopējā finansējuma ietvaros.
9. Aktivitāšu īstenošanas termiņš tiks noteikts Līgumā, bet ne ilgāk kā līdz 2026. gada 30. septembrim. Aktivitāšu īstenošanas termiņā jābūt izpildītām visām Līgumā par Atbalsta piešķiršanu noteiktajām aktivitātēm.

**IV. Komisijas kompetence un Konkursa pieteikumu izvērtēšanas kārtība**

1. Lēmumu par Atbalsta piešķiršanu un tā apmēru vai atteikumu piešķirt Atbalstu pieņem Komisija. Komisijas sastāvā ir Departamenta darbinieki un Pašvaldības kompetencē esošo nozaru vadošo iestāžu atbilstošie darbinieki. Nepieciešamības gadījumā Komisijai ir tiesības pieaicināt attiecīgās jomas ekspertus, kuriem ir padomdevēja tiesības.
2. Komisijas darbu vada Komisijas priekšsēdētājs, bet viņa prombūtnes laikā – Komisijas priekšsēdētāja vietnieks.
3. Komisijai ir tiesības pieņemt lēmumu, ja sēdē piedalās vairāk nekā puse no Komisijas locekļu skaita. Lēmumu pieņem ar vienkāršu balsu vairākumu. Ja balsis dalās vienādi, Komisijas priekšsēdētāja balss ir izšķirošā. Komisijas loceklis nevar atturēties no lēmuma pieņemšanas.
4. Komisijas sēdes notiek bez Pretendenta vai tā pārstāvja klātbūtnes.
5. Komisijas locekļi un eksperti paraksta apliecinājumu par interešu konflikta neesamību likuma “Par interešu konflikta novēršanu valsts amatpersonu darbībā” izpratnē.
6. Vērtēšanas gaitā Komisijai ir tiesības:
	1. lūgt Pretendentam noteiktā termiņā skaidrot un precizēt Konkursa pieteikumā ietverto informāciju;
	2. pagarināt Konkursa pieteikumu vērtēšanas termiņu, informējot par to Pretendentus.
7. Komisija izskata Pieteikumus, veic vērtēšanas procesu un pieņem lēmumus līdz 2025.gada 15. decembrim.
8. Sākotnēji Komisija pārbauda vai Konkursa pieteikumam pievienoti visi Nolikuma 29. punktā noteiktie dokumenti un vai tas atbilst konkursa iesniegšanas un noformēšanas prasībām, kā arī Konkursa pieteikuma iesniedzēja atbilstību Nolikuma 12.punktā noteiktajam Pretendenta prasībām.
9. Ja Komisija konstatē, ka Konkursa pieteikumam nav iesniegti visi Nolikuma 29. punktā noteiktie dokumenti, Komisija lemj par trūkumu novēršanu un lūdz Konkursa pieteikuma iesniedzēju 5 dienu laikā novērst šos trūkumus. Ja trūkumi šajā termiņā netiek novērsti Konkursa pieteikums uzskatams par neiesniegtu un tālāku tā vērtēšanu neveic.
10. Ja Komisija konstatē, ka Konkursa pieteikuma iesniedzējs neatbilst Nolikuma 12. punktā noteiktajām prasībām, Konkursa pieteikumu neizvērtē pēc būtības un informē par to iesniedzēju.
11. Komisija Pieteikumus vērtē atbilstoši vērtēšanas kritērijiem (3. pielikums), izvērtētos pieteikumus sarindo secībā pēc iegūtā kopējā punktu skaita un virza Atbalsta piešķiršanai un Līguma par atbalsta piešķiršanu slēgšanai atbilstoši kopējam pieejamajam Atbalsta apjomam.
12. Gadījumā, ja Konkursa pieteikumu, kas atbilst visiem kritērijiem un ir saņēmuši vienādu punktu skaitu, Atbalstāmo aktivitāšu izmaksu apjoms pārsniedz Nolikuma 16. punktā noteikto apjomu, tad pretendentus, kurus virza Līguma par atbalsta piešķiršanu slēgšanai nosaka atbilstoši izlozei.
13. Komisijas sēdes tiek protokolētas. Komisijas sēžu protokolos tiek atspoguļoti Komisijas lēmumi. Komisijas sekretāra sagatavotos Komisijas sēžu protokolus visi Komisijas locekļi, kuri piedalās sēdē, saskaņo, izmantojot elektroniskā pasta starpniecību. Komisijas sēžu protokolus paraksta Komisijas sekretārs un Komisijas priekšsēdētājs, bet viņa prombūtnes laikā – Komisijas priekšsēdētāja vietnieks.
14. Sēžu protokoli tiek reģistrēti un glabāti saskaņā ar normatīvo aktu prasībām un Departamenta lietu nomenklatūru.
15. Paziņojums par Konkursa rezultātiem un Komisijas pieņemtajiem lēmumiem tiek publicēts Pašvaldības tīmekļvietnē www.riga.lv un www.rdpad.lv, norādot atbalsta saņēmējus un apstiprināto atbalsta apmēru.

**VI. Līguma par atbalsta piešķiršanu noslēgšanas un atbalsta saņēmēja atskaites iesniegšanas kārtība**

1. Komisija apstiprina Atbalstu atbilstoši Pretendenta izvēlētajām aktivitātēm un apjomiem, atbilstoši 2. pielikumā noteiktajiem atbalsta limitiem, ievērojot Nolikuma 17.punktā noteikto attiecināmo izmaksu maksimālo sadalījumu.
2. Saskaņā ar Komisijas lēmumu par Atbalsta piešķiršanu Departamenta direktors noslēdz ar Pretendentu, kuram piešķirts Atbalsts (turpmāk – Atbalsta saņēmējs) Līgumu kas cita starpā nosaka norēķinu kārtību, pienākumus, tiesības, atbildību un atskaites par aktivitāšu īstenošanu un sasniegtajiem rezultātiem (turpmāk – Atskaite) (5. pielikums), iesniegšanas kārtību.
3. Departaments atsakās noslēgt Līgumu par Atbalsta piešķiršanu šādos gadījumos:
	1. ja Atbalsta saņēmējs nenoslēdz Līgumu par Atbalsta piešķiršanu 30 darba dienu laikā pēc lēmuma par Atbalsta piešķiršanu pieņemšanas dienas;
	2. konstatē jaunatklātus apstākļus, kas liecina, ka Atbalsta saņēmējs vairs neatbilst Saistošajos noteikumos vai Nolikumā noteiktajiem atbalsta piešķiršanas kritērijiem un nosacījumiem.
4. Departaments piedāvā slēgt Līgumu nākamajam Konkursa pieteikuma iesniedzējam, kurš izvērtēšanā ir saņēmis nākamo augstāko punktu skaitu, bet nesaņēma atbalstu finansējuma trūkuma dēļ, ja nav noslēgs Līgums par atbalsta piešķiršanu Nolikuma 49.punktā minētajos gadījumos.
5. Atbalsta saņēmējs, pēc visu aktivitāšu pabeigšanas Līgumā noteiktajā kārtībā, uz Departamenta elektroniskā pasta adresi pad@riga.lv vai oficiālo elektronisko adresi vienā EDOC formāta pakotnē, kuras izmērs nevar pārsniegt 25 MB, nosūta Atskaiti, veicot saturisku aprakstu, klāt pievienojot arī aktivitāšu izpildes apliecinošu informāciju (foto attēlus, video), pārskatu par izmaksām, klāt pievienojot izmaksu apliecinošus dokumentus (čeku orģināli, kvītis).
6. Departaments, izvērtējot iesniegto Atskaiti, var lūgt Atbalsta saņēmējam iesniegt papildu informāciju par aktivitāšu īstenošanu Departamenta noteiktajā termiņā.
7. Atbalsta izmaksa notiek vienā maksājumā uz Līgumā par atbalsta piešķiršanu norādīto bankas kontu pēc visu aktivitāšu īstenošanas.
8. Departaments neizmaksā Atbalstu, ja:
	1. apstiprinātās aktivitātes nav īstenotas Līgumā par atbalsta piešķiršanu noteiktajā termiņā un kārtībā;
	2. Līgumā noteiktajā kārtībā un termiņā Atbalsta saņēmējs nav iesniedzis Departamentam Līgumā noteiktos Atbalsta saņemšanai nepieciešamos dokumentus;
	3. Atbalsta saņēmējs nav novērsis Departamenta norādītos normatīvo aktu vai Līguma par atbalsta piešķiršanu saistību pārkāpumus, kas konstatēti atbalstāmo aktivitāšu īstenošanas laikā.
9. Atbalsta saņēmējs 5 gadu laikā no Līguma izbeigšanas brīža apņemas pēc rakstiska pieprasījuma atsūtīt Departamentam vizuālus materiālus par Līguma par atbalsta piešķiršanu ietvaros izpildīto darbu uzturēšanu teritorijā (fotogrāfijas).

**V. Noslēguma noteikumi**

1. Departamentam ir tiesības apmeklēt Dārzu un pārbaudīt Saistošo noteikumu, Nolikuma vai līguma nosacījumu izpildi dabā ne vēlāk kā 48 stundas iepriekš brīdinot Atbalsta pretendentu vai Atbalsta saņēmēju un saskaņojot apmeklējuma laiku.
2. Pretendents var atsaukt iesniegto pieteikumu jebkurā laikā, kamēr nav noslēgts Līgums, iesniedzot rakstisku iesniegumu Departamentā.
3. Pretendents piekrīt savu personas datu un Departamentā iesniegtās informācijas izmantošanai, apstrādei un tālāk nodošanai trešajai personai Nolikumā noteikto nosacījumu izpildei un Konkursa īstenošanai, atbilstoši nacionālo normatīvo aktu un Eiropas Parlamenta un Padomes Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasībām.
4. Departamentam ir tiesības izmantot Konkursa materiālus, tajā skaitā tos publicēt, ievietot internetā, veidot labās prakses piemēru par aktivitāšu īstenotājiem un viņu dalību Konkursā.
5. Atbalsta saņēmējam, pieminot un atsaucoties uz projektu sociālajos tīklos, jānodrošina atsauci uz projektu LIFE21-NAT-EE-urbanLIFEcircles.

Departamenta direktore I.Purmale